b'\n_START_ARTICLE_\nVe\xc5\xa1trski mlin\n_START_PARAGRAPH_\nVe\xc5\xa1trski mlin (tudi Ve\xc5\xa1terski mlin) se nahaja ob reki Sori v \xc5\xa0kofji loki in je danes kulturni spomenik lokalnega pomena. Za spomenik je bil razgla\xc5\xa1en 9.marca 2006._NEWLINE_Mlin je bil med II. svetovno vojno po\xc5\xbegan, nato pa delno obnovljen kot spomenik padlim partizanom._NEWLINE_Med drugo svetovno vojno je bila \xc5\xa0kofja Loka priklju\xc4\x8dena nem\xc5\xa1kemu Rajhu. Tako kot drugod po Sloveniji, se je tudi na Gorenjskem organiziralo odporni\xc5\xa1ko partizansko gibanje. V bunkerju pod mlinom je delovala ilegalna partizanska tehnika. Nem\xc5\xa1ki vojaki so 8. februarja 1944 obkolili mlin ter preiskali vso okolico. Ker partizanske tehnike niso odkrili, so za\xc5\xbegali sosedovo hi\xc5\xa1o, \xc5\xbeago in mlin. V njem pa so zgoreli: ing. Beno Anderwald-Benko, roj. 30 aprila 1915, Silva Jan\xc5\xa1a-Darja, roj. 9. septembra 1920, Pavel Gosar-Razin, roj. 26. junija 1920 in Matev\xc5\xbe Marki\xc4\x8d-Metod. Posmrtni ostanki Jan\xc5\xa1e, Anderwalda in Gosarja so pozneje pokopali na pokopali\xc5\xa1\xc4\x8du v Stari Loki, Marki\xc4\x8da pa so sorodniki pokopali v Strahinju.'